…Пару гадоў таму на вышэйшым узроўні пачало распрацоўвацца пытанне аб стварэнні ў сельскай мясцовасці хутароў. Безумоўна, сучасны хутар, як мяркуецца, будзе адрознівацца ад колішняга: як бы далёка ад іншай вёскі не знаходзілася сядзіба хутараніна, да яе абавязкова пракладуць дарогу, падвядуць лініі электраперадач, у любое надвор’е заверне аўталаўка, будуць даступны такія выгоды, як інтарнэт… Маўляў, хутаране як новая сацыяльная катэгорыя цалкам могуць папоўніць рады сельскай інтэлігенцыі, таму што ўвогуле такая новая справа пад сілу пераважна людзям адукаваным і смелым, якія ўмеюць рызыкаваць. Пакуль усе намеры на гэты конт так і засталіся на словах. І паўстае іншае пытанне: а ці магчыма адрадзіць хутарскія пасяленні, калі з карты паступова знікаюць цэлыя вёскі?